Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Adolfo Araiz Flamarique jaunak egindako galderaren erantzuna, Foru Diputazioak emana, Herritarrekiko Harremanetako Departamentuak 2020ko aurrekontuetan aurreikusitako gastuen exekuzio-ezei buruzkoa. Galdera 2020ko irailaren 11ko 95. Nafarroako Parlamentuko Aldizkari Ofizialean argitaratu zen.

Iruñean, 2020ko urriaren 2an

Lehendakaria: Unai Hualde Iglesias

ERANTZUNA

EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak 10-20/PES-00182 galdera egin du, idatziz erantzun dakion. Hona Herritarrekiko Harremanetako kontseilariaren erantzuna:

COVID-19aren ondorioz, Herritarrekiko Harremanetarako Departamentuak aurreikusi du partida honetan jasotako gastua ez gauzatzea:

B50001 B5130 4819 144107 (E) Dugunarekiko hitzarmena, atzerrian kultur jarduerak egiteko.

20.000 euroko gastua aurreikusi du partidak.

Bestalde, orain, departamentua aurrekontua birbideratzen ari da, deialdiak gauzatzeko epeak luzatzeko edo aurreikusitako inbertsio jakin batzuk gauzatzeko. Horregatik, goiz da exekuzio-ezak identifikatzeko. Berez, ez dira exekuzio-ezak, baizik eta erabilgarri gelditzen diren kopuruak, zeinak departamentuaren beharretara bideratu nahi baitira.

Hori guztia jakinarazten dizut, Nafarroako Parlamentuko Erregelamenduaren 193.4. artikuluan ezarritakoa betez.

Iruñean, 2020ko urriaren 2an

Herritarrekiko harremanetako kontseilaria: Ana Ollo Hualde